laion/Wikipedia-Exotic huggingface dataset:
სიტარი

სიტარი (ჰინდი: सितार, ბენგალ: সেতার, ურდუ: ستار, სპარს: سی‌تار ) — ინდური მრავალსიმიანი მუსიკალური ინსტრუმენტი მდიდარი ორკესტრული ხმებით. სიტარს 7 მთავარი სიმი აქვს. გარდა ამისა, სიტარზე 9-13 რეზონანსური სიმია, რომელთაც ტარაფები ჰქვია. რეზონანსული სიმები, მთავარი სიმების გამოძახილზე ქმნიან უნიკალურ ხმას, რაც მას სხვა საკრავებისგან განასხვავებს. ხმა მიიღება სპეციალური მედიატორით, „მიზრაბი“, რომელიც საჩვენებელ თითზე იცმევა. სახელი, სავარაუდოდ, აღმოსავლეთის ბევრი სიმიანი ინსტრუმენტის წინაპარ სპარსულ „სეტარიდან“ მოდის. სიტარი ინდოეთში XIII ს-ში მუსლიმთა გავლენის ძლიერების ხანაში გაჩნდა და დაახლოებით ისე გამოიყურებოდა, როგორც ახლო ნათესავი - ტაჯიკური სეტორი, რომელიც სამსიმიანია („სე“ ნიშნავს სამს). თუმცა ინდოეთში ინსტრუმენტი გარდაიქმნა: საშუალო ზომის ხის რეზონატორი ჩაანაცვლეს დიდი გოგრისებრით, გარდა ამისა დაამატეს მეორე გოგრისებრი რეზონატორიც, რომელიც გრიფის თავზეა მიმაგრებული; დეკა მდიდრულად გააფორმეს ვარდის ხითა და სპილოს ძვლით, ხოლო მიმაგრებული წყობები კი ჩაანაცვლეს მეტალის თაღისებრით. ანუშკა შანკარი მუშარაფ ხანი რავი შანკარი ჯორჯ ჰარისონი ჯგუფ როლინგ სტოუნზის სიმღერა „Paint It Black-ში“, სიტარი არის სოლო ინსტრუმენტი. ჯიმი ჰენდრიქსისა და ბრაიან ჯონსის (როლინგ სტოუნზის წევრი) ერთობლივ ნამუშევარ „My little one-ში“, ბრაიან ჯონსი უკრავს სიტარზე. მეტალიკის სიმღერა „Wherever I May Roam-ის“ შესავალი იკვრება სიტარზე. ბეჰემოთის სიმღერა „Shemhamforash-ში“ ალბომ Evangelion-დან. სტივ ვაის კომპოზიცია - „Bangkok-ში“. The Beatles-ის სიმღერებში - „Norwegian Wood“ (როკმუსიკაში პირველად), „Love You To“, „Within You Without You“ და „The Inner Light“. პროდიჯის თრექ „Smack my b**** up-ში“, რომელიც უცხო კომპოზიციიდანაა, არის სიტარი. შეგიძლიათ იხილოთ მედიაფაილები თემაზე „სიტარი“ ვიკისაწყობში. რავი შანკარის საიტი რავი შანკარი შვილ ანუშკა შანკართან ერთად: რაგა „რანგილა პილოუ“ რავი შანკარი შვილ ანუშკა შანკართან ერთად: რაგა „ანანდი კალიანი“ ანუშკა შანკარი ანუშკა შანკარი ფესტივალზე შვეიცარიაში სიტარისა და საროდის დუეტი
ვაგოგო

ვაგოგო, გოგო – ბანტუ ენათა ოჯახის ხალხი ცენტრალურ ტანზანიაში. 1992 წელს მათი რაოდენობა შეადგენდა 1 300 000 კაცს. მოსახლეობის უდიდესი ნაწილი მუსულმანია. ნაწილი ინარჩუნებს ტრადიციულ რწმენას. ქსე, თ. IV, თბ. 1979 წ. ვაგოგო დაარქივებული 2008-02-18 საიტზე Wayback Machine. გოგო Ethnologue entry: გოგო ენა ↑ www.ethnologue.com
Tervaskanto

Tervaskanto — ფინური ფოლკ მეტალ ჯგუფ Korpiklaani-ის მეოთხე სტუდიური ალბომი. იგი გამოიცა 2007 წლის 26 ივნისს. იონე იარველა - ვოკალი, ელექტრო და აკუსტიკური გიტარა, მანდოლინა იაკო ლემეტი - ელექტრო და აკუსტიკური ვიოლინო, მანდოლინა, გუდასტვირი იუჰო კაუპინენი - აკორდეონი, ბექ ვოკალი, გიტარა იარკო ალტონენი - ბასი კალე სავიარვი - გიტარა, ბექ ვოკალი მატი იოჰანსონი - დასარტყმელი საკრავები, ბექ ვოკალი ↑ Allmusic review.
სემისისი (ოქრო)

სემისისი (ლათ: Semissis, Semi - ლათინურად - ნახევარი) — რომაული ოქროს მონეტა. შეადგენს სოლიდუსის 1/2-ს. მისი წონა იყო 2.24 გრ. სუფთა ოქრო. მიმოქცევაში იყო გვიანდელ რომის იმპერიაში და შემდგომ ბიზანტიაში. არ უნდა აგვერიოს სემისში. რომაულ ბრინჯაოს მონეტაში, რომელიც მიმოქცევიდან იმპერატორ ადრიანეს დროს ამოიღეს. სემისისი ვორთპოინტზე არქეოლოგიური სიტი დაარქივებული 2016-03-04 საიტზე Wayback Machine.
მენდოსა (ქალაქი)

მენდოსა — ქალაქი არგენტინაში, მენდოსის პროვინციის დედაქალაქი. მდებარეობს პროვინციის ჩრდილო-ცენტრალურ ნაწილში. ანდების აღმოსავლეთ კალთების მთისწინეთში. 2001 წლის მონაცემებით, ქალაქის მოსახლეობა შეადგენდა 110,993 ადამიანს. წარმოქმნის დიდი მენდოსის მეტროპოლიას, რომლელიც არგენტინის სიდიდით მეოთხე მეტროპოლიაა. (მოსახლეობა 848,660 ადამიანი 2001 წ.). ქალაქის ეკონომიკური საქმიანობის მთავარ დარგებს ზეითუნის ზეთისა და ღვინის წარმოება წარმოადგენს. ეს რეგიონი უდიდესია მთელი ლათინური ამერიკის ღვინის მწარმოებელ რეგიონებს შორის. კუიოს უნივერსიტეტი მენდოსისა და მისი შემოგარენის ფოტოები მუნიციპალიტეტის ოფიციალური საიტი ქალაქის ტურიზმის ოფიციალური საიტი
ეკლესია შუბნიშანი

ეკლესია შუბნიშანი — ეკლესია კასპში, ყაზბეგის ქუჩაზე. თარიღდება განვითარებული ფეოდალური ხანით. ეკლესია დარბაზულია (6,5 × 5 მ), ნაგებია მოყვითალო ფერის უხეშად დამუშავებული ქვის დიდი კვადრებით, გამოყენებულია ნატეხი ქვა და აგურიც. ეკლესია დაზიანებულია. შესასვლელი დასავლეთიდანაა. საკურთხევლის ქვედა ნაწილი სარკმლის ძირამდე სწორკუთხაა, შემდეგ - ნალისებრი. აფსიდი კონქითაა გადახურული, საკურთხეველში დგას სატრაპეზო ქვა, ჩრდილოეთით ორი ნიშია, სამხრეთით - ერთი. სატრიუმფო თაღი იმპოსტებს ეყრდნობა. დასავლეთ კედლის სამხრეთ ნაწილში ერთი სარკმელია. დასავლეთ ფასადზე, კარის თავზე აგურის წყობით გამოყვანილია ჯვარი. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
კასპის კვირაცხოვლის ეკლესია

კასპის კვირაცხოვლის ეკლესია – ეკლესია კასპში, ყაზბეგის ქუჩაზე. თარიღდება განვითარებული ფეოდალური ხანით. ეკლესია დარბაზულია (16,65 X 7,3 მ), ნაგებია სხვადასხვა ფორმისა და ზომის რუხი ფერის დამუშავებული ქვით, გამოყენებულია აგური, შირიმისა და რიყის ქვაც. შენობა ძლიერ დაზიანებულია: დანგრეულია კამარა და საბჯენი თაღები, კედლების ზედა ნაწილი, სამხრეთ პილასტრების ქვედა ნაწილი, სამხრეთ კარის ხვრელი, სამხრეთ კედლის დასავლეთ სარკმლიდან გადარჩენილია მხოლოდ მარჯვენა წირთხლის ნაშთი. დასავლეთ შესასვლელი ამოშენებულია; ლავგარდანი აღარა აქვს. ეკლესიაში შესასვლელი სამხრეთიდანაა. ნახევრად ოვალური ღრმა აფსიდის ღერძზე თაღოვანი სარკმელია, მის სამხრეთით - ერთი პატარა ოთხკუთხა ნიში. კამარის საბჯენი თაღები უჩვეულო ფორმის (ზემოთ ოდნავ გამოწეულია კედლიდან, ქვემოთ მეტად) ორი წყვილ პილასტრს ეყრდნობა. სატრიუმფო თაღის იმპოსტების დონე დარბაზის ქუსლის დონეზე დაბალია. სამხრეთ კედლის აღმოსავლეთ და დასავლეთ ნაწილში გაჭრილი ყოფილა თითო თაღოვანი სარკმელი. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
კასპის მაცხოვრის ეკლესია

კასპის მაცხოვრის ეკლესია — არქიტექტურული ძეგლი კასპის ჩრდილო-აღმოსავლეთ ნაწილში, მდინარე ლეხურის მარცხენა ნაპირზე. თარიღდება გვიანდელი ფეოდალური ხანით. ეკლესია დარბაზულია (7,93 X 5 მ), ნაგებია სხვადასხვა ზომის მოყვითალო ფერის ნატეხი ქვით, გამოყენებულია რიყის ქვა და აგურიც. შესასვლელი ჩრდილოეთიდანაა. კარი შიგნიდან და გარედან სწორკუთხაა. ნახევარწრიულ აფსიდს წინ არდაბაგი აქვს. აფსიდის ღერძზე თაღოვანი სარკმელია, მის ჩრდილოეთით თაღოვანი ნიშია, სამხრეთით - სწორკუთხა. საკურთხევლის კედელზე მოდგმულია სატრაპეზო ქვა. დარბაზის დასავლეთ კედელში სწორკუთხა სარკმელია. კამარა საბჯენ თაღს ეყრდნობა, თაღი - წყვილ პილასტრს. გრძივ კედლებს მთელ სიგრძეზე ერთსაფეხურიანი ჩამოსაჯდომი გასდევს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 133.
Danse Manatee

Danse Manatee — ჯგუფ Animal Collective-ის მეორე სტუდიური ალბომი, რომელიც გამოვიდა 2001 წლის ივლისში ლეიბლზე Catsup Plate, Avey Tare, Panda Bear და Geologist-ის სახელით. თავდაპირველად მხოლოდ 1000 ასლი გამოიცა, თუმცა 2003-ში ის ხელახლა გამოვიდა ორმაგ დისკზე Spirit They're Gone, Spirit They've Vanished-თან ერთად. ჯგუფის წევრმა Geologist-მა, რომელიც პირველად ამ ალბომზე შეუერთდა Avey Tare-სა და Panda Bear-ს, თქვა, რომ ეს შესაძლოა მისი საყვარელი ალბომია, მიუხედავად იმისა, რომ ის არაპოპულარულია ფანებსა და კრიტიკოსებში. ალბომი ჩაიწერა ბევრ სხვადასხვა ადგილას, მათ შორის Avey-ს მშობლების სახლში, ჯგუფის საერთო სახლში ბრუკლინში, Geologist-ის ოთხში კოლეჯის საერთო საცხოვრებელში და რადიო სადგურში. ჯგუფმა გამოიყენა გიტარა, სინთეზატორი, სემპლები. დასარტყამ ინსტრუმენტებად მათ გამოიყენეს სხვადასხვა ნივთები. ამასთან, ისინი ცდებს ატარებდნენ ძალიან მაღალი და დაბალი სიხშირის ხმებზე. 2003 წლის გამოცემისთვის Danse Manatee-ს რემასტერინგი გააკეთა Sung Tongs-ის პროდიუსერმა რასტი სანტოსმა. Avey Tare - ელექტრო და აკუსტიკური გიტარა, ვოკალი, სინთეზატორი, ელექტრონიკა, პერკუსია Panda Bear - დასარტყმელი საკრავები, ვოკალი, სინთეზატორი, ელექტრონიკა, პერკუსია Geologist - მინიდისკები, ვოკალი, სინთეზატორი, ელექტრონიკა, პერკუსია ↑ PopMatters review ↑ Pitchfork Review ↑ დაარქივებული ასლი. დაარქივებულია ორიგინალიდან — 2008-09-24. ციტირების თარიღი: 2008-09-24.
კასპის მთავარანგელოზის ეკლესია

კასპის მთავარანგელოზის ეკლესია – ეკლესია კასპის სამხრეთ-დასავლეთით სამ კილომეტრზე, მდინარე მტკვრის მარცხენა ნაპირზე. თარიღდება გვიანდელი ფეოდალური ხანით. ეკლესია დარბაზულია (10,7 X 5 მ), დგას ერთსაფეხურიან ცოკოლზე, ნაგებია სხვადასხვა ზომისა და ფორმის რუხი ფერის ნატეხი ქვით, გამოყენებულია შირიმის ქვაც. სარკმლის საპირები მოცისფრო ქვისაა. ეკლესიაში შესასვლელი სამხრეთიდანაა. კარი შიგნიდან არქიტრავულია, გარედან - თაღოვანი. ნალისებრი აფსიდის ღერძზე თაღოვანი სარკმელია, მის ჩრდილოეთით ორი ნიშია, სამხრეთით - ერთი. კამარა ეყრდნობა ორსაფეხურიან პილასტრებზე დადგმულ საბჯენ თაღს. პილასტრები დასრულებულია სადა იმპოსტებით. პილასტრების პირველ საფეხურებს კედლის მიმდებარე დეკორატიული თაღები ეყრდნობა. სამხრეთ კედელში გაჭრილია ორი ფართო თაღოვანი სარკმელი. ეკლესია შიგნიდან მთლიანად შელესილია. შემორჩენილია მოხატულობის ფრაგმენტები. აღმოსავლეთ ფასადზე სარკმლის საპირე მორთულია წრეში ჩაწერილი ჯვრებით. სათაურის ჩუქურთმა დაზიანებულია. სარკმლის თავზე იყო რელიეფი, რომელიც ბათქაშითაა დაფარული. ეკლესიას თაროსებრი ლავგარდანი ჰქონია. ეკლესიაზე სამხრეთიდან მიშენებულია ოთხსართულიანი კოშკი (9,9 X 3,35 მ), რომელიც უფრო მცირე ზომის ქვებითაა ნაგები, ვიდრე ეკლესია. კოშკის პირველი სართული ეკლესიის სამლოცველოს წარმოადგენს. შესასვლელი სამხრეთიდანაა, მეორე სართულის დონეზე. ნახევარწრიულ აფსიდში ორი თაღოვანი სარკმელია, აღმოსავლეთის სარკმელი ვიწროა, დასავლეთისა - უფრო ფართო. სართული გადახურულია საბჯენ თაღებზე დაყრდნობილი კამარით. კოშკის ზედა სართულები საცხოვრებელი და სათავდაცვო დანიშნულებისაა. მეორე და მესამე სართულის კედლებში სათოფურები, ფართო ოთხკუთხა სარკმლები და ორ-ორი ბუხარია. მეოთხე სართული, რომელიც გაერთიანებული იყო ეკლესიაზე დაშენებულ სათავსთან, წარმოადგენდა გახსნილ საბრძოლო ბანს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 133.
კასპის ღვთისმშობლის ეკლესია

კასპის ღვთისმშობლის ეკლესია — ეკლესია კასპში, ყაზბეგის ქუჩაზე, კვირაცხოვლის ეკლესიის ჩრდილო-აღმოსავლეთით 150 მეტრზე. თარიღდება ფეოდალური ხანით. ეკლესია დარბაზულია (7,85 X 4,97 მ), ნაგებია ნატეხი და რიყის ქვით. თაღები ამოყვანილია აგურით. შენობა დაზიანებულია. შიგნიდან და გარედან არქიტრავით გადახურული შესასვლელი დასავლეთითაა. ნალისებრი აფსიდის ღერძზე სწორკუთხა სარკმელია, მის გვერდებზე — ნახევარწრიული ნიშები. დარბაზის კამარა ეყრდნობა საბჯენ თაღს. დარბაზის დასავლეთ კედელში ერთი სწორკუთხა სარკმელია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 135.
კასპის თეოდორე ტირონის ეკლესია

კასპის თეოდორე ტირონის ეკლესია – ეკლესიის კომპლექსი კასპში, შედგება ეკლესიის, მინაშენის, გალავნისა და ცილინდრული კოშკისაგან. კომპლექსი თრიღდება ფეოდალური ხანით. ეკლესია დარბაზულია (13,4 X 6,3 მ), ნაგებია აგურითა და ნატეხი ქვით, ფასადებზე გამოყენებულია სხვადასხვა ზომის ყვითელი და მოყავისფრო თლილი ქვა. ეკლესიას ორი შესასვლელი აქვს - დასავლეთიდან და სამხრეთიდან. დასავლეთის კარი გარედან თაღოვანია, შიგნიდან - არქიტრავული. ნახევარწრიული აფსიდის ღერძზე ერთი თაღოვანი სარკმელია. დარბაზი გადახურულია შეისრული კამარით. ორსაფეხურიან პილასტრებზე გადადის თაღი, რომელიც დასავლეთ კედელთან ვიწროვდება და ეყრდნობა კრონშტეინებს. დასავლეთით და სამხრეთით თითო დიდი სარკმელია. სამხრეთის სარკმელი თაღოვანია, დასავლეთისა სწორკუთხა. ინტერიერი შელესილია. აღმოსავლეთ ფასადზე სარკმელი აგურითაა ამოყვანილი. აგურისაა ეკლესიის გვიანდელი ლავგარდანიც. სამხრეთ ფასადის აღმოსავლეთ კუთხესთან, ქვაზე ამოკვეთილია მცირე ჯვარი. ეკლესიის სახურავი ორფერდაა, გადახურულია კრამიტით. ეკლესია მოქმედია, ტაძარი მოიხატა გია მაისაშვილის მიერ, დამშვენდა მისი კედლები მრგლოვანი დამწერლობით. ეკლესიას ორი მინაშენი აქვს: ჩრდილოეთისა და სამხრეთისა, რომელიც ზედ ეკლესიის კედელზეა მიშენებული. სამხრეთ მინაშენში შესასვლელი დასავლეთიდანაა. ნახევარწრიული აფსიდის ღერძზე ვიწრო თაღოვანი სარკმელია. მინაშენი გადახურულია ცილინდრული კამარით, რომელიც ჩრდილოეთ კედლის ორ თაღს ეყრდნობა. ეკლესიას ჩრდილოეთიდან გალავანი აქვს მიშენებული. თარიღდება გვიანდელი ფეოდალური ხანით, ნაგებია რიყისა და ნატეხი ქვით (შემორჩენილია კედლის სიგრძის 17,55 მ, სიმაღლის დაახლოებით 5,3 მ). გალავანი დაზიანებულია: შემორჩენილია მხოლოდ აღმოსავლეთ კედლის ნაწილი და ჩრდილოეთ კედლის ქვედა ნაწილი, მონგრეულია ქონგურები. მოგვიანებით ჩრდილოეთ კედლის გადარჩენილ ქვედა ნაწილზე სამეურნეო დანიშნულების ნაგებობები დაუშენებით, გალავნის კედელში გაუჭრიათ კარი (ამჟამად ამოქოლილია) და ფართო სარკმლები. გალავანში ორრიგად დატანებულია რვა წყვილი სათოფური. ქვედა რიგის სათოფურები დიდი ზომისაა. გალავნის ჩრდილო-აღმოსავლეთ კუთხეში ცილინდრული კოშკი დგას (დიამეტრი 3,8 მ, კედლის სისქე 1 მ), ნაგებია რიყის ქვით. კოშკი დაზიანებულია: შეიმჩნევა სამი სართულის ნაშთი. ქვედა სართულები მიწითაა ამოვსებული. სამი სათოფურიდან ერთი ჩამოშლილია. კოშკში შესასვლელი არ ჩანს. კედელში დატანებულია სართულების დამაკავშირებელი კიბის საფეხურები. ფასადებზე ჩანს სართულშუა გადახურვის ხის ძელის ფრაგმენტები. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
კვარხითის წმინდა გიორგის ეკლესია

კვარხითის წმინდა გიორგის ეკლესია – ეკლესია გორის მუნიციპალიტეტის სოფელ კვარხითის სამხრეთ-აღმოსავლეთით. სავარაუდოდ თარიღდება გვიანდელი ფეოდალური ხანით. ეკლესია დარბაზულია (6,5 X 5,1 მ), ნაგებია რიყის ქვით. დაზიანებულია: გადახდილი აქვს სახურავი, მორღვეულია შესასვლელისა და აღმოსავლეთ სარკმლის გვერდის საპირე წყობა. სწორკუთხა შესასვლელი სამხრეთ კედელშია. ნახევარწრიული აფსიდი დარბაზისაგან გამოყოფილია მცირე შვერილიანი მხრებით, რომლებიც თარო-იმპოსტით მთავრდება. იმპოსტზე ქვის სატრიუმფო თაღია გადაყვანილი. აფსიდის ღერძზე შიგნიდან სწორკუთხა, გარედან თაღოვანი სარკმელია (ამოქოლილია), რომლის ქვემოთ, კედელთან ქვით ნაწყობი სატრაპეზოა. აფსიდის სამხრეთ კედელში მცირე სწორკუთხა თახჩაა, ჩრდილოეთ კედელზე ქვით ნაშენი ტუმბოა მოდგმული. თითო სარკმელი ეკლესიის ჩრდილოეთის (სანახევროდ ამოშენებულია) და სამხრეთის კედელშიცაა. დაახლოებით XVIII საუკუნეში ეკლესიის კედლები 0,5 მეტრით გააგანიერეს და შენობას ბანიანი საბრძოლო კოშკი დააშენეს. ეკლესიის კამარაში, ჩრდილო-დასავლეთ კუთხეში დატანებულია კოშკში ასასვლელი ხვრელი. კოშკის აღმოსავლეთ და დასავლეთ კედლის შუაში თაღოვანი ნიში-ბუხრებია. აღმოსავლეთ კედელში, ბუხრის ორივე ზედა მხარეს ვიწრო და მაღალი სარკმლებია. დასავლეთ კედლის ჩრდილოეთ მხარეს სათოფურებია. კოშკის კედლების ზედა ნაწილები ჩამონგრეულია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 75-76.
Campfire Songs

Campfire Songs — ჯგუფ Animal Collective-ის მესამე სტუდიური ალბომი, გამოცემული Campfire Songs-ის სახელით 2003 წლის მარტში. ეს არის ჯგუფის პირველი ალბომი, რომელზეც უკრავს Deakin. Geologist არ უკრავს ალბომზე, თუმცა ის ესწრებოდა ჩაწერას და მართავდა მინიდისკ პლეიერებს. ალბომი ხელახლა გამოიცა 2010 წლის 26 იანვარს Paw Tracks Records-ზე. Avey Tare - აკუსტიკური გიტარა, ვოკალი Panda Bear - აკუსტიკური გიტარა, ვოკალი Deakin - აკუსტიკური გიტარა, დამხმარე ვოკალი Catsup Plate დაარქივებული 2012-01-14 საიტზე Wayback Machine. ↑ Allmusic review ↑ Stylus review. დაარქივებულია ორიგინალიდან — 2005-11-03. ციტირების თარიღი: 2011-01-06. ↑ Pitchfork Media Review ↑ დაარქივებული ასლი. დაარქივებულია ორიგინალიდან — 2011-07-08. ციტირების თარიღი: 2011-01-06.
I Walk Alone (ტარია ტურუნენის სიმღერა)

„I Walk Alone“ — ტარია ტურუნენის სიმღერა და პირველი სინგლი ალბომიდან My Winter Storm. იგი გამოვიდა 2007 წლის 26 ოქტომბერს, ლეიბლ Universal Music-ზე. სიმღერა დაიწერა მათიას ლინდბლომისა და ანდერს ვოლბეკის მიერ; შთაგონებულია მოცარტის „რეკვიემის“ მიერ, რის გამოს ქმნის თეატრალურ ატმოსფეროს, რომელსაც აკომპანირებას უწევს ორკესტრი, გიტარა და ტარიას ძლიერი, საოპერო ხმა. როგორც თვით ტარია აცხადებს, „სიმღერა კარგად აღწერს ჩემს შინაგან გარემოს და წარმომაჩენს, როგორც მომღერალს“. ვიდეო გადაღებულია ეშმაკის ტბაზე, გერმანიის დედაქალაქ ბერლინში. რეჟისორია ჯონ ჰეიტმანი (რომელიც აგრეთვე იყო ჯგუფ Nightwish-ის სიმღერის ვიდეოს „Sleeping Sun“ რეჟისორი). კლიპში ტარიას შესრულებით ოთხი პერსონაჟია წარმოდგენილი: ფენიქსი, გარდაცვლილი ბიჭუნა, თოჯინა და ყინულის (თოვლის) დედოფალი (ამის გამო ტარიას თაყვანისმცემლები ხოლმე როგორც მუსიკისა და ყინულის დედოფალს მოიხსენიებენ). ↑ დაარქივებული ასლი. დაარქივებულია ორიგინალიდან — 2013-05-20. ციტირების თარიღი: 2018-01-08. ↑ დაარქივებული ასლი. დაარქივებულია ორიგინალიდან — 2013-05-19. ციტირების თარიღი: 2013-02-22.
Here Comes the Indian

Here Comes The Indian — ჯგუფ Animal Collective-ის მეოთხე სტუდიური ალბომი, გამოცემული 2003 წლის 17 ივნისს. ესაა ჯგუფის პირველი ალბომი Animal Collective-ის სახელით. ეს ასევე არის პირველი ალბომი, რომელზეც ჯგუფის ოთხივეწევრი უკრავს. თუმცა, წინა ალბომის Campfire Songs-ის ჩაწერაში Geologist-ი მონაწილეობდა. Native Belle – 3:52 Hey Light – 5:41 Infant Dressing Table – 8:35 Panic – 4:48 Two Sails On a Sound – 12:20 Slippi – 2:49 Too Soon – 6:27 ალბომის ადრეული მიქსი ხელმისაწვდომი იყო ინტერნეტში. ვოკალის უმეტესი ნაწილი ჯერ არ იყო დადებული, გიტარა უფრო გამოკვეთილი იყო და სიმღერების თანმიმდევრობაც განსხვავდებოდა. Too Soon - 7:01 Native Bell - 3:56 Daylight - 7:03 Chant - 5:26 Two Sails - 12:31 Slippi - 2:55 Infinite Dressing Table - 10:51 Avey Tare Panda Bear Geologist Deakin ნიკოლას ვერნესი - ხმის ინჟინერია Review by Rod Smith of Minneapolis City Pages Fat cats Animal Collective and Black Dice pounce on Austin დაარქივებული 2008-06-14 საიტზე Wayback Machine. by Andrew Ward of The Daily Texan ↑ Allmusic review ↑ Pitchfork Media review ↑ Tiny Mix Tapes review. დაარქივებულია ორიგინალიდან — 2009-07-11. ციტირების თარიღი: 2011-01-06. ↑ Dusted review. დაარქივებულია ორიგინალიდან — 2011-01-19. ციტირების თარიღი: 2011-01-06. ↑ დაარქივებული ასლი. დაარქივებულია ორიგინალიდან — 2008-09-15. ციტირების თარიღი: 2011-01-06.
ტვიკენჰემი (სტადიონი)

ტვინკჰემი - სტადიონი, ლონდონში, გაერთიანებული სამეფო. ის წარმოადგენს რაგბის უდიდეს სტადიონს ინგლისში. სტადიონზე ეტევა 82.000 ადამიანი. სიდიდით მეორე სტადიონია გაერთიანებულ სამეფოში უემბლის შემდეგ. სტადიონის საიტი
Leaving You For Me

„Leaving You For Me“ — გერმანელი მომღერლის, მარტინ კესიცის როკ-სიმღერა, რომელიც გაფორმებულია კლასიკური ელემენტებით. სიმღერაში მიწვეული ვოკალისტია ფინელი საოპერო და აგრეთვე როკ-მომღერალი ტარია ტურუნენი. სინგლი რეალიზაციაში ჩაეშვა 2005 წლის 23 მაისს. ვიდეო გადაღებულია ვიკინგების გაერთიანება როზალია ცენტრში, რომელიც მდებარეობს დასავლეთ ფინეთში.
Die Alive (სიმღერა)

„Die Alive“ — ტარია ტურუნენის ალბომის My Winter Storm მეორე სინგლი. სინგლი 2008 წლის 7 მარტს Universal Music-ს პატრონაჟით გამოვიდა. ოფიციალური ვიდეო გადაიღეს დეკემბერში, ხოლო პრემიერა იანვარში გაიმართა. სიმღერა დაიწერა შვედი კომპოზიტორების, ანდერს ვოლბეკის, მათიას ლინდბლომისა და თვით ტარია ტურუნენის მიერ.2008 წლის 16 იანვარს ტარიამ თავის ბლოგზე ალბომის „My Winter Storm“ ყველა სიმღერის განმარტება გამოაქვეყნა, მათ შორისაა „Die Alive“: ეს ვიდეო შესამჩნევად ბნელია ტარიას ნებისმიერ სხვა ვიდეოებთან შედარებით, რაც გამოწვეულია სიმღერის ტექსტისა და თემატიკის გამო. Die Alive (Album Version) Die Alive (Alternative Version) Lost Northern Star (Ambience Sublow Mix) Calling Grace (Full Version) Die Alive (Video)
Sung Tongs

Sung Tongs — ჯგუფ Animal Collective-ის მეხუთე სტუდიური ალბომი, გამოცემული 2004 წლის 3 მაისს FatCat Records-ზე. ალბომზე ჯგუფის მხოლოდ ორი წევრი, Avey Tare და Panda Bear უკრავენ. ორივე იყენებს აკუსტიკურ გიტარასა და დოლებს. ელექტრო გიტარა, რომელიც მათი წინა ალბომის მნიშვნელოვანი ელემენტი იყო, აქ არ ისმის. ამის გამო ჯგუფის ჟღერადობა უფრო მიუახლოვდა ფსიქ ფოლკს და ფრიკ ფოლკს. ყველა სიმღერის მუსიკის ავტორი — Animal Collective. Avey Tare Panda Bear რასტი სანტოსი - ხმის ინჟინერია #9 Pitchfork Media-ს დეკადის პირველი ნახევრის (2000–2004) ტოპ 100 ალბომში #2 Pitchfork Media-ს 2004 წლის ტოპ 50 ალბომში #27 Pitchfork Media-ს 2000-იანი წლების ტოპ 200 ალბომში #2 Tiny Mix Tape-ის 2000-იანი წლების ტოპ 100 ალბომში ↑ Reviews for Sung Tongs by Animal Collective. Metacritic. ციტირების თარიღი: დეკემბერი 29, 2015. ↑ Bush, ჯონ. Sung Tongs – Animal Collective. AllMusic. ციტირების თარიღი: დეკემბერი 29, 2015. ↑ „Animal Collective: Sung Tongs“. Alternative Press (193): 122. აგვისტო 2004. ↑ Bell, Megan (თებერვალი 4–10, 2005). „Animal Collective: Sung Tongs (FatCat)“. The Boston Phoenix. ციტირების თარიღი: დეკემბერი 29, 2015. ↑ „Animal Collective: Sung Tongs“. Mojo (126): 105. მაისი 2004. ↑ Young, Dylan (მაისი 20, 2004). „Animal Collective“. Now. ციტირების თარიღი: დეკემბერი 29, 2015. ↑ Leone, Dominique. (მაისი 2, 2004) Animal Collective: Sung Tongs. Pitchfork Media. ციტირების თარიღი: დეკემბერი 29, 2015. ↑ Henderson, Lee. (მაისი 5, 2004) Animal Collective: Sung Tongs. PopMatters. ციტირების თარიღი: დეკემბერი 29, 2015. ↑ Sarig, Roni (აგვისტო 19, 2004). „Sung Tongs“. Rolling Stone. ციტირების თარიღი: დეკემბერი 29, 2015. ↑ „Animal Collective: Album Guide“. Rolling Stone. დაარქივებულია ორიგინალიდან — ივნისი 5, 2013. ციტირების თარიღი: დეკემბერი 29, 2015. ↑ „Animal Collective – Sung Tongs“. Uncut (85): 85. ივნისი 2004. დაარქივებულია ორიგინალიდან — სექტემბერი 10, 2005. ციტირების თარიღი: დეკემბერი 29, 2015. ↑ http://pitchfork.com/features/staff-lists/5956-the-top-100-albums-of-2000-04-part-one/10/ ↑ დაარქივებული ასლი. დაარქივებულია ორიგინალიდან — 2011-10-11. ციტირების თარიღი: 2011-01-06. ↑ დაარქივებული ასლი. დაარქივებულია ორიგინალიდან — 2012-09-27. ციტირების თარიღი: 2011-01-06. ↑ http://www.tinymixtapes.com/features/favorite-100-albums-2000-2009-20-01
თამარი (დავით აღმაშენებლის ასული)

თამარი (გ. 1161 წლის შემდეგ) – დავით აღმაშენებლის ასული, შირვანშაჰ მანუჩაჰრ III-ის ცოლყოფილი. დაქვრივების შემდეგ დაბრუნდა სამშობლოში და ააშენა თიღვის ტაძარი, იქვე აღიკვეცა მონაზვნად თომას სახელით. ნიკორწმინდის სულთა მატიანე წერს: დავით აღმაშენებლის ცხოვრებაში ვკითხულობთ: ხოლო ქართლის ცხოვრება კი გვამცნობს: ბერად აღკვეცილი ქართველი მეფეები და მათი ოჯახი წევრები ↑ ცხოვრება მეფეთ მეფისა დავითისი, ქართლის ცხოვრება, ტ. I, ს. ყაუხჩიშვილის რედაქციით, თბ., 1955, გვ. 334. ↑ ლაშა-გიორგის ქრონიკა, ქართლის ცხოვრება, ტ. I, ს. ყაუხჩიშვილის რედაქციით, თბ., 1955, გვ. 366
ნეუკენი

ნეუკენი (ესპ. Neuquén) — ქალაქი არგენტინაში, ნეუკენის პროვინციის დედაქალაქი. მდებარეობს პროვინციის აღმოსავლეთ ნაწილში, მდინარეების — ლიმაისა და ნეუკენის შერწყმის ადგილას. ნეუკენი პატაგონიის უდიდესი ქალაქია, მოსახლეობა შეადგენს 265,000 ადამიანს (2001). ქალაქი საკმაოდ მნიშვნელოვანი სასოფლო-სამეურნეო ცენტრია, შემოსაზღვრულია რა ნაყოფიერი მიწებით, რომლებსაც მდინარე ლიმაისა და ნეუკენის წყლები რწყავს. მრეწველობის ასევე მნიშვნელოვან დარგს წარმოადგენს ნაბთობქიმიური მრეწველობა, რაც მოიცავს პროვინციის სხვადასხვა ადგილებში ნავთობის მოპოვებას და გადამუშავებას. მუნიციპალიტეტის ოფიციალური საიტი ნეუკენის ტურიზმის საიტი დაარქივებული 2009-04-25 საიტზე Wayback Machine. ქალაქის რუკა დაარქივებული 2011-09-02 საიტზე Wayback Machine.
პარანა (არგენტინა)

პარანა — ქალაქი არგენტინაში, ენტრე-რიოსის პროვინციის დედაქალაქი. მდებარეობს მდინარე პარანას აღმოსავლეთ სანაპიროზე, მეზობელი სანტა-ფეს პროვინციის დედაქალაქ სანტა-ფეს მოპირდაპირედ. ქალაქის მოსახლეობა შეადგენს 237 968 ადამიანს (2001). პარანა არა მარტო პროვინციის პოლიტიკური ცენტრია. ამავე დროს, ის მნიშვნელოვანი სამდინარო პორტია, რასაც დიდი მნიშვნელობა აქვს მეზობელი პროვინციებიდან ტვირთების გადაზიდვაში. მრეწველობის მნიშვნელოვანი დარგებია ცემენტის, ავეჯისა და კერამიკის წარმოება. ქალაქის ცენტრში თავს იყრის კოლონიური პერიოდის მრავალი ეკლესია. პარანა ქალქ სანტა-ფესთან დაკავშირებულია გვირაბით, რომელიც 1969 წელს გაიხსნა. ოფიციალური საიტი დაარქივებული 2018-04-21 საიტზე Wayback Machine. ენტრე-რიოსის უნივერსიტეტი(ესპანური)
Prospect Hummer

Prospect Hummer — Animal Collective-ის პირველი EP დისკი, გამოცემული 2005 წლის მაისში. ეს იყო ჯგუფის პირველი თანამშრომლობა ვაშტი ბანიანთან. 2004 წლის ევროპული ტურნეს დროს ედინბურგში ჯგუფმა გაიცნო ბრიტანელი ფოლკის მომღერალი ვაშტი ბანიანი. საბოლოოდ ბანიანმა ჩაწერა ვოკალი ყველა სიმღერისთვის, Baleen Sample-ის გარდა. Avey Tare, Panda Bear და Deakin მთელი EP-ის ჩაწერაში მონაწილეობდნენ. Geologist-ი კი, რომელიც ვერ წავიდა ტურნეზე სამსახურის გამო, მხოლოდ Baleen Sample-ზეა. პირველი ორი სიმღერა არის ნარჩენები Sung Tongs-ის სესიებიდან, თავიდან ჩაწერილი ბანიანთან ერთად. სამი სიმღერის ჩასაწერად მათ სამი დღე ჰქონდათ. ალბომის გამოსვლის შემდეგ FatCat Records-მა კონტრაქტი გააფორმა ვაშტი ბანიანთან, რომელმაც ჩაწერა და გამოსცა თავისი მეორე სტუდიური ალბომი, Lookaftering, ოცდათხუთმეტწლიანი პაუზის შემდეგ. ↑ AllMusic review ↑ Bollig, Ben. (23 აპრილი, 2005) Animal Collective: Prospect Hummer - Music Review | No Ripcord. ციტირების თარიღი: 15 მაისი, 2021 ↑ Pitchfork review ↑ Animal Collective (Featuring Vashti Bunyan): Prospect Hummer | PopMatters (26 მაისი, 2005). ციტირების თარიღი: 16 მაისი, 2021 ↑ Hughes, Josiah. Animal Collective feat. Vashti Bunyan: Prospect Hummer | Prefix Magazine. ციტირების თარიღი: 17 მაისი, 2021 ↑ Review: Animal Collective - Prospect Hummer | Sputnikmusic (25 აგვისტო, 2009). ციტირების თარიღი: 15 მაისი, 2021 ↑ Kobak, S.. Animal Collective - Prospect Hummer EP (with Vashti Bunyan) | Tiny Mix Tapes. ციტირების თარიღი: 15 მაისი, 2021 ↑ ვაშტი ბანიანის ინტერვიუ დაარქივებული 2009-04-22 საიტზე Wayback Machine. Tiny Mix Tapes-ზე